Tüümuse perivaskulaarsed ruumid

Tüümuse perivaskulaarsed ruumid (the perivascular spaces of the thymus gland) on paljudel selgroogsetel loomadel, sealhulgas inimesel, tüümuse talitlevad sidekoeosad, mis paiknevad tüümuse kihnus.

Perivaskulaarsed ruumid on ühenduses elundit ümbritseva kihnuga, ulatuvad kuni kortikomedullaarse tsooni ühendusteni ja ühinevad tüümuse säsiga.

Mitmete autorite arvates aga paiknevad tüümuse perivaskulaarsed ruumid üksnes tüümuse säsis.Kazuya Mori, Manami Itoi, Noriyuki Tsukamoto, Hajime Kubo ja Takashi Amagai, The perivascular space as a path of hematopoietic progenitor cells and mature T cells between the blood circulation and the thymic parenchyma, International Immunology, 19. väljaanne, nr 6, lk 745–753, veebiversioon (vaadatud 24.01.2015.a.)(inglise keeles)

Perivaskulaarsete ruumide kaudu liiguvad rakud, võimalik, et ka kehasisesed lahustuvad ained, tüümuse säsisse ja välja, tüümuse koort läbimata.Kendall MD., The morphology of perivascular spaces in the thymus. Lühikokkuvõte., Thymus. 1989;13(3-4):157-64., veebiversioon (vaadatud 17.11.2014.a.)(inglise keeles)

Perivaskuaarsete ruumide täpses anatoomilises ja füsioloogilises kirjelduses pole kokkuleppele jõutud – mõnede uurijate arvates on need mõningate tüümuses paiknevate soonte laiendid.

Perivaskulaarseid ruume varustavad vastavad arterid, veenid, lümfisooned ja närvid, mis paiknevad enamiku tüümuse säsi veresoonte ning veenide ja veenulite läheduses.

Perivaskulaarsetest ruumidest saavad alguse väikesed eferentsed lümfikapillaarid.

Normaalse anatoomia ja füsioloogiaga inimestel toimub tüümuse taandareng – 50. eluaastaks moodustab tüümuse perivaskulaarsete ruumide ja nende vahel paikneva elundi põhikoe massi rasv (80%)K.Anastasiadis, C. Ratnatunga, "The Thymus Gland: Diagnosis and Surgical Management", Springer-Verlag Berlin Heidelberg, 2007, 2. peatükk, "Changes with aging", lk 9, Google'i raamatu veebiversioon (vaadatud 14.09.2014)(inglise keeles)

Histoloogia
Perivaskulaarsetes ruumides on tuvastatud sageli lümfotsüüte, tüümuse plasmarakke, tüümuse müoidrakke, tüümuse T-rakke ja B-rakke ning monotsüüte, väikelastel peamiselt eosinofiile.Kristina G. Flores, Jie Li, [...], and Laura P. Hale, Analysis of the human thymic perivascular space during aging, Journal of Clinical Investigation, J Clin Invest. Oct 15, 1999; 104(8): 1031–1039., PMCID: PMC408578, veebiversioon (vaadatud 17.11.2014)(inglise keeles)

Vaata ka
 vere-tüümuse barjäär

Viited

Kategooria:Anatoomia
Kategooria:Histoloogia
Kategooria:Tüümus